
11 Αυγούστου 2011 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που 
βρίσκεται εντός του εγκεκριμένου ρυμοτομικού 
σχεδίου του Δήμου Αθηναίων (Ν. Αττικής) επί της 
οδού Μοσχονησίων 28 και καθορισμοί ειδικών 
όρων και περιορισμών δόμησης αυτού. 1 

Χαρακτηρισμός ως διατηρητέων τεσσάρων (4) κτι¬ 
ρίων που βρίσκονται στην περιοχή Λυκαβηττού 
εντός του εγκεκριμένου ρυμοτομικού σχεδίου του 
δήμου Αθηναίων και καθορισμός ειδικών όρων και 


περιορισμών δόμησης αυτών. 2 

Τροποποίηση του παλαιού ρυμοτομικού σχεδίου δι¬ 
ανομής συνοικισμού Ελεούσας του Δήμου Ζίτσας 
Ν. Ιωαννίνων στο οικοδομικό τετράγωνο Γ12Α. . 3 


ΑΠΟΦΑΣΕΙ Σ 

Αριθμ. 32123 (1) 


Χαρακτηρισμός ως διατηρητέου του κτιρίου που βρί¬ 
σκεται εντός του εγκεκριμένου ρυμοτομικού σχεδίου 
του Δήμου Αθηναίων (Ν. Αττικής) επί της οδού Μο¬ 
σχονησίων 28 και καθορισμοί ειδικών όρων και πε¬ 
ριορισμών δόμησης αυτού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 «Γε¬ 
νικός Οικοδομικός Κανονισμός» (Α' 210), όπως αντικατα- 
στάθηκε με την παραγρ. 2 του άρθρου 3 του ν. 2831/2000 
«Τροποποίηση των διατάξεων του ν. 1577/1985 “Γ.Ο.Κ.” και 
άλλες πολεοδομικές διατάξεις» (Α' 140). 

2. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

4. Τις διατάξεις των άρθρων 1 (παρ.2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (Α' 221). 


5. Την υπ’ αρ. Υ273/30-9-2010 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Περιβάλλοντος, Ενέργειας και Κλιματικής Αλλαγής Νι¬ 
κολάου Σηφουνάκη» (Β'1595). 

6. Την από 4-1-2011 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οι¬ 
κισμών. 

7. Το υπ’ αριθμ. 1172/5-1-2011 έγγραφο της Δ/νσης Πο- 
λεοδομικού Σχεδιασμού -Τμήμα Παραδοσιακών Οικι¬ 
σμών. 

8. Την υπ’ αριθμ. 3187/24-1-2011 σύμφωνη γνώμη των 
ενδιαφερομένων. 

9. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο το οποίο 
βρίσκεται εντός του εγκεκριμένου ρυμοτομικού σχεδίου 
του Δήμου Αθήνας (Ν. Αττικής) επί της οδού Μοσχο¬ 
νησίων 28 στη περιοχή Πλατείας Αμερικής, φερόμενο 
ως ιδιοκτησία Ανδρέα Γεωργιάδη, όπως φαίνεται ση¬ 
μειωμένο με μαύρη διαγράμμιση στο σχετικό πρωτό¬ 
τυπο διάγραμμα σε κλ. 1:1000, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών 
με την αριθμ. 32123/2011 πράξη του και που αντίτυπό 
του σε φωτοσμίκρυνση δημοσιεύεται με την παρούσα 
απόφαση. 

2. Ως διατηρητέο κτίριο χαρακτηρίζεται το αρχικό 
κτίριο καθώς και οι εναρμονιζόμενες με αυτό μεταγε¬ 
νέστερες προσθήκες όχι όμως και τα πόσης φύσεως 
καθ’ ύψος ή κατ’ επέκταση υπάρχοντα προκτίσματα, ή 
αλλοιώσεις που δεν συνάδουν με την αρχική μορφή του 
υπάρχοντα κτιρίου. Ο καθορισμός των προκτισμάτων 
και των αλλοιώσεων του αρχικού κτιρίου πραγματοποι¬ 
είται από την Επιτροπή Πολεοδομικού και Αρχιτεκτονι¬ 
κού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και 
διακοσμητικών στοιχείων του, όσο και του κελύφους 
συνολικά, πλην των προκτισμάτων ή των στοιχείων του 
κτιρίου, για τα οποία η ΕΠΑΕ έχει γνωμοδοτήσει για 
την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στο φέροντα οργανισμό 













1986 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


καθώς και οι επεμβάσεις για λόγους λειτουργικούς του 
κτιρίου, εφόσον δεν αλλοιώνεται ο αρχιτεκτονικός χα¬ 
ρακτήρας του και δεν θίγονται τα διατηρητέα στοιχεία 
του. 

5. Δεν επιτρέπεται η τοποθέτηση φωτεινών ή μη 
επιγραφών και διαφημίσεων στο κτίριο. Επιτρέπεται η 
τοποθέτηση επιγραφών μικρών διαστάσεων που πλη¬ 
ροφορούν για τη χρήση των χώρων του κτιρίου. 

6. Αιτήσεις για προσθήκες στο διατηρητέο κτίριο απο- 
στέλλονται από την Πολεοδομική Υπηρεσία στην αρμό¬ 
δια Υπηρεσία του ΥΠΕΚΑ με τη γνώμη της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ) για 
ειδικές ρυθμίσεις σύμφωνα με τις διατάξεις του άρθρου 
3 παρ. 2 του Ν. 2831/2000 (ΦΕΚ140/Α/13-6-2000), εφόσον 


δεν παραβλάπτεται το διατηρητέο κέλυφος και ο χώρος 
που το περιβάλλει. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου, όπως και για τη τοπο¬ 
θέτηση επιγραφών απαιτείται έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2011 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 

ΥΠβ¥ΡΓΕΙΟΝ &ΝΜΚΜΜ ΕΡΓΠΗ 

ΥΠΗΡΕΣΙΑ. ΤΟΠΟΕΡΑΦΗΣΕΟΙ» ΚΑΙ ΚΤΗΜΑΤΟΛΟΓΙΟΥ 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 34% 

ΤΙΤΛΟΣ ΣΧΕΔΙΟΥ : ΤΟΠΟΓΡΑΦΙΚΟ ΔΙΑΓΡΑΜΜΑ 


ΚΛΙΜΑΚΑ: 1: 1000 


ΤΟΠΟΓΡΑΦΙΚΟΣ ΧΑΡΤΗΣ 

Σ ιί ν » α ξ ι ς 

τηΟΤίΓΟΟ* «ΗΗΟΙΙΟΝ ΙΡίΟΜ 

ΥΠΜΜΣΙΑ ΤΟηΟΓΛΜΜΙΚ»· ς ΙΓΓΗΗΑΤΟΑΟΤΤβΥ 

Χρόνος συντόξιως 

1974 

Μέθοδος συντόξίως 

ΔΩΤΟΓΡΑΜΕΤΡΙΚΒΙ 

ΠΕΡΙΟΧΗ 

ΑΘΗΝΩΝ 

ΝΟΜΟΣ 

ΑΤΤΙΚΗΣ 

Αριθμ. 32145 (2) 

Χαρακτηρισμός ως διατηρητέων τεσσάρων (4) κτιρί¬ 
ων που βρίσκονται στην περιοχή Λυκαβηττού εντός 
του εγκεκριμένου ρυμοτομικού σχεδίου του δήμου 
Αθηναίων και καθορισμός ειδικών όρων και περιο¬ 
ρισμών δόμησης αυτών. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α'210) όπως το άρθρο 
αυτό αντικαταστάθηκε με το άρθρο 3 του ν. 2831/2000 
«Τροποποίηση των διατάξεων του ν. 1577/1985 «ΓΟΚ» και 
άλλες πολεοδομικές διατάξεις» (Α'140) 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

4. Τις διατάξεις των άρθρων 1 (παρ. 2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (Α' 221). 

5. Την υπ’ αρ. Υ273/30.9.2010 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Περιβάλλοντος, Ενέργειας και Κλιματικής Αλλαγής Νι¬ 
κολάου Σηφουνάκη» (Β' 1595). 

6. Το 1521/12-1-2011 έγγραφο της Δ/νσης Πολεοδομι- 
κού Σχεδιασμού - Τμήμα Παραδοσιακών Οικισμών και 
το γεγονός ότι παρήλθε η τασσόμενη προθεσμία που 
προβλέπεται από τις διατάξεις του άρθρου 4 (παρ. 2) 
του ν. 1577/1985 (Α' 210), όπως αντικαταστάθηκε με το 
άρθρο 3 παρ. 2 του ν. 2831/2000 χωρίς να περιέλθουν 
στη Δ/νση Πολεοδομικού Σχεδιασμού - Τμήμα Παρα¬ 
δοσιακών Οικισμών του ΥΠΕΚΑ τυχόν αντιρρήσεις των 
ενδιαφερομένων. 

7. Την από 12-1-2011 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οι¬ 
κισμών του ΥΠΕΚΑ. 

8. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Χαρακτηρίζονται ως διατηρητέα τέσσερα (4) κτίρια 
που βρίσκονται εντός του εγκεκριμένου ρυμοτομικού 
σχεδίου του δήμου Αθηναίων (Ν. Αττικής) στην περιο¬ 
χή Λυκαβηττού και ειδικότερα επί των οδών: α) Δεινο- 
κράτους και Αναπήρων Πολέμου 22 και Δημοχάρους, 
β) Δεινοκράτους 71 και Δημοχάρους, γ) Δεινοκράτους 
60 και δ) Αθηναίων Εφήβων 2, όπως φαίνονται με μαύρη 
διαγράμμιση στο σχετικό πρωτότυπο διάγραμμα σε 


κλίμακα 1:1000 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 32145/2011 
πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Ως διατηρητέα κτίρια χαρακτηρίζονται τα αρχικά 
κτίρια καθώς και οι εναρμονιζόμενες με τα αρχικά κτί¬ 
ρια μεταγενέστερες προσθήκες όχι όμως και τα πάσης 
φύσεως καθ’ ύψος ή κατ’ επέκταση υπάρχοντα προσκτί- 
σματα, ή αλλοιώσεις που δεν συνάδουν με την αρχική 
μορφή των κτιρίων. Ο καθορισμός των προσκτισμάτων 
που αλλοιώνουν τα αρχικά κτίρια πραγματοποιείται 
από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και 
διακοσμητικών στοιχείων τους, όσο και των κτιρίων 
συνολικά, πλην των προσκτισμάτων ή των στοιχείων 
των κτιρίων για τα οποία η ΕΠΑΕ έχει γνωμοδοτήσει 
για την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στον φέροντα οργανισμό 
καθώς και επεμβάσεις για λόγους λειτουργικούς των 
προτεινομένων να χαρακτηρισθούν ως διατηρητέα κτί¬ 
ρια, εφόσον δεν αλλοιώνεται ο αρχιτεκτονικός χαρα¬ 
κτήρας τους και δεν θίγονται τα διατηρητέα στοιχεία 
τους. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα διατηρητέα κτίρια. 

Επιτρέπεται η τοποθέτηση επιγραφών μικρών δια¬ 
στάσεων που πληροφορούν για την χρήση των χώρων 
των κτιρίων. 

6. Αιτήσεις για προσθήκη στα διατηρητέα κτίρια 
αποστέλλονται από την Πολεοδομική Υπηρεσία στην 
αρμόδια Υπηρεσία του ΥΠΕΧΩΔΕ με γνώμη της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ) 
για ειδικές ρυθμίσεις σύμφωνα με τις διατάξεις του 
άρθρου 3 παρ. 2 του Ν. 2831/2000 (Α'140) εφόσον δεν 
παραβλάπτονται τα διατηρητέα κτίρια και ο χώρος που 
τα περιβάλλει. 

7. Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων όπως και για την το¬ 
ποθέτηση επιγραφών απαιτείται έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2011 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 

1991 


Αριθμ. 48338/3176 (3) 

Τροποποίηση του παλαιού ρυμοτομικού σχεδίου διανο¬ 
μής συνοικισμού Ελεούσας του Δήμου Ζίτσας Ν. Ιω- 
αννίνων στο οικοδομικό τετράγωνο Γ12Α. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 3852/10 (ΦΕΚ 87/Α/2010) και 
συγκεκριμένα το Αρθ. 186 αυτού. 

2. Το ΠΔ 140/2010(ΦΕΚ 233Α/27.12.2010) «Οργανισμός 
της Περιφέρειας Ηπείρου». 

3. Τις διατάξεις του Ν.Δ. της 17.7.1923 (ΦΕΚ 228 Α/ 
16-8-23) «Περί σχεδίων πόλεων και κωμών του Κράτους» 
όπως μεταγενέστερα τροποποιήθηκαν και συμπληρώ¬ 
θηκαν και ιδίως τα Αρθ. 3 και 70. 

4. Τις διατάξεις του Ν. 1337/83 (ΦΕΚ 33Α') «επέκταση 
πολεοδομικών σχεδίων, οικιστική ανάπτυξη και σχετικές 
ρυθμίσεις». 

5. Τις διατάξεις του Ν. 2508 (ΦΕΚ 124/13-6-97) «βιώσι¬ 
μη οικιστική ανάπτυξη πόλεων και οικισμών και άλλες 
διατάξεις». 

6. Τις διατάξεις της παρ. 6 του Αρθ. 152 και του Αρθ. 
154 του Κώδικα Βασικής Πολεοδομικής Νομοθεσίας 
Π.Δ. 14-7-1999 (ΦΕΚ 580/Δ/27-7-1999). 

7. Τις διατάξεις του Ν. 3044/27-8-02 (ΦΕΚ 197/27-8-02) 
«...ρυθμίσεις άλλων θεμάτων αρμοδιότητας Υπουργείου 
Περιβάλλοντος, Χωροταξίας και Δημοσίων Έργων». 

8. Τις διατάξεις του Ν. 2831/00 (ΦΕΚ 140/Α') και ει¬ 
δικότερα το άρθρο 29 αυτού όπως τροποποιήθηκε 
και ισχύει με το άρθρο 10 του Ν. 3044/27.8.02 (ΦΕΚ 
197/27.8.02) «... και ρυθμίσεις άλλων θεμάτων αρμοδι¬ 
ότητας Υπουργείου Περιβάλλοντος, Χωροταξίας και 
Δημοσίων Έργων». 


9. Τις διατάξεις του Αρθ. 90 του Π.Δ. 63/2005 (ΦΕΚ 98/ 
Α/2005) και το γεγονός ότι από τις διατάξεις της παρούσας 
απόφασης δεν προκύπτει δαπάνη σε βάρος του κρατικού 
προϋπολογισμού και του προϋπολογισμού του Δ. Ζίτσας. 

10. Την με αριθμ. 5424/94 απόφαση Νομάρχη Ιωαν- 
νίνων με την οποία εγκρίθηκε το Ρ.Σ. Ελεούσας (ΦΕΚ 
1335/Δ/94) όπως τροποποιήθηκε και ισχύει με την υπ’ 
αριθ. 2566/7.8.2002 απόφαση του Γεν. Γραμματέα. Πε¬ 
ριφέρειας Ηπείρου. 

11. Την υπ’ αριθμ. 135/2011 απόφαση Δημοτικού Συμ¬ 
βουλίου πρώην Δ. Πασσαρώνας. 

12. Την με αριθμ. Πρωτ. 39511/2483/11-7-2011 εισήγηση 
προς το ΣΧΟΠ Ν. Ιωαννίνων, της Δ/νσης Χωρικού Σχε- 
διασμού και Περιβάλλοντος της Περιφέρειας Ηπείρου. 

13. Την με αριθμ. 3 η /12-7-11 (Θέμα 1°) σύμφωνη γνώμη 
του ΣΧΟΠ Ν. Ιωαννίνων, αποφασίζουμε: 

Την τροποποίηση του παλαιού ρυμοτομικού σχεδίου δι¬ 
ανομής συνοικισμού Ελεούσας του Δήμου Ζίτσας Ν. Ιωαν¬ 
νίνων στο οικοδομικό τετράγωνο Γ12Α με την μετακίνηση 
της ρυμοτομικής γραμμής, σύμφωνα με το συνημμένο 
στην παρούσα σχετικό χρωματισμένο διάγραμμα. 

Η ως άνω τροποποίηση στηρίζεται σε πολεοδομικά 
κριτήρια και τεχνικά κριτήρια, αποβλέπει στη θεραπεία 
πολεοδομικών αναγκών της περιοχής τροποποίησης του 
συγκεκριμένου οικοδομικού τετραγώνου, δεν επιφέρει 
μείωση των κοινοχρήστων χώρων και δυσμενέστερες 
συνέπειες για το φυσικό και δομημένο περιβάλλον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 21 Ιουλίου 2011 

Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ττοσοστό 56% 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

